kardosdrur/scandi-wiki huggingface dataset:
K.C. Undercover

K.C. Undercover er en amerikansk sitcom-serie udviklet til Disney Channel, og er skabt af Corinne Marshall. Serien har Zendaya i hovedrollen som K.C. Cooper, en high school-elev som vil følge i forældrenes fodspor som undercover spion. Serien blev lanceret 1. januar 2015 på Watch Disney Channel USA og blev efterfulgt af tv-premiere 18. januar 2015. Den første sæson bestod af 29 episoder. Den anden sæson bestod af 24 episoder. Den tredje sæson bestod af også af 24 episoder.

15. maj 2015 rapporterede TVLine, at anden sæson af showet er bekræftet. 1. august 2016 rapporterede People Magazine at en tredje sæson var bekræftet.

Plot
Serien følger K.C. Cooper, et high-school matematikgeni, der bliver rekrutteret af sine forældre, Craig og Kira Cooper, efter at hun opdager, at de er hemmelige spioner. Hendes bror, Ernie, forsøger at hjælpe, fordi han føler sig udenfor, og til sidst slutter sig til holdet.

Personer
 Zendaya som K.C. Cooper, Ernie og Judys søster, K.C. er en high school-teenagepige som træner til at blive undercover spion. Hun er meget dygtig til matematik, basketball og karate.
 Veronica Dunne som Marisa, K.C.'s. bedste ven. Hun er en meget udadvendt person.
 Kamil McFadden som Ernie Cooper, K.C. og Judys bror er en stereotyp nørd. Han er computergeni og slutter sig til familiens spionteam i episoden "My Sister from Another Mother... Board". Han bliver ofte ignoreret af sine forældre (især sin far), hvilket giver ham et alvorligt mindreværdskompleks.
 Trinitee Stokes som Judy, K.C. og Ernies 10 år gamle robotsøster. Som robot er hun stærkt rationelt tænkende, men har ingen sociale færdigheder. Hendes navn står for "Junior Undercover Digital Youth".
 Tammy Townsend som Kira Cooper, K.C., Ernie, og Judys mor, og undercover spion.
 Kadeem Hardison som Craig Cooper, K.C., Ernie, og Judys far og undercover spion.

Priser og nomineringer

Eksterne henvisninger 
 

Amerikanske tv-serier fra 2010'erne
Tv-programmer fra Disney Channel
Spionfilm
Komediefilm
Dark Passion

Dark Passion er det andet studiealbum fra den danske pop/rock sangerinde Hanne Boel. Albummet udkom i 1990 på Medley Records. Dark Passion indbragte Hanne Boel fire priser ved Dansk Grammy 1991; for Årets danske album, Årets danske sangerinde, Årets danske hit ("(I Wanna) Make Love To You") og Årets danske musikvideo ("Light in Your Heart"), ligesom Poul Bruun blev Årets danske producer. Albummet har solgt over 500.000 eksemplarer på verdensplan, heraf 340.000 eksemplarer i Danmark. Desuden var Dark Passion det mest solgte album i 1990 i Danmark med 250.000 eksemplarer.

Spor 

 angiver co-producer

Kilder 

Album fra 1990
Album fra Danmark
Carl von Kohl

Carl Christian Lorents von Kohl (født Sørensen 24. januar 1869 i København, død 11. december 1958 sammesteds) var en dansk officer og forfatter. Han var søn af overstyrmand Christian Sørensen og hustru Laura Camilla Sørensen, født Mortensen, og blev i 1881 adopteret af Adolph Carl Christian von Kohl, der havde giftet sig med hans mor. Han er således halvbror til Aage, Lilli og Louis von Kohl.

Carl von Kohl blev sekondløjtnant i 1888 og premierløjtnant i 1891. Han var i hæren frem til 1908, hvor han blev afskediget på grund af svagelighed. Herefter var han i en årrække frem til 1939 i Krigsministeriets arkiv.

Bøger 
Carl von Kohl debuterede i 1902 med en skeptisk afhandling om okkultisme, heksetro og satanisme, Satan og hans Kultus i vor Tid. To år senere kom hans skønlitterære debut med romanen Babel. Siden skrev han også om krigens psykologi, og i 1946 udkom hans bog om hærens arkivs historie.

Eksterne links 
 Noter om Carl von Kohl 
 Carl von Kohl i Dansk Biografisk Leksikon
 
 Carl von Kohl på Dansk Forfatterleksikon
 Carl v. Kohl i litteraturpriser.dk

Faglitterære forfattere fra Danmark
Romanforfattere fra Danmark
Unga Sjálvstýri

Unga Sjálvstýri (USJ) er en politisk ungdomsorganisation på Færøerne, der er tilknyttet det socialliberale og moderat separatistiske midterparti Sjálvstýri. Unga Sjálvstýri blev etableret i midten af 1970'erne af bl.a. Lasse Klein.

Efter at have været inaktiv i flere år blev Unga Sjálvstýri igen aktiv i juni 2015. Bestyrelsen bestod af Tróndur Ellingsgaard (formand), Birgit Sivertsen, Olgar S. Nielsen, Ingvar Hansen og Fróði Klein. Den nuværende bestyrelse består af Heri Danielsen (formand), Olgar Nielsen (næstformand), Petur Sjúrður Lamhauge, Paulina Kjeld og Tróndur á Høvdanum. Den nuværende bestyrelse blev valgt i februar 2019.

Referencer

Eksterne henvisninger 
 Unga Sjálvstýri 

Politiske ungdomsorganisationer fra Færøerne
Socialliberale partier
Politikere fra Sjálvstýrisflokkurin
Heðin Zachariasen

Heðin S. Zachariasen (født 13. september 1959 på Streymnes) er en færøsk forretningsmand og politiker (FF).

Han var medlem af kommunalbstyrelsen i Hvalvík 1993–2004, viceborgmester 1993–1996 og borgmester 1997–2004. Den 1. januar 2005 blev Hvalvík indlemmet i den nye kommune Sunda kommuna, hvor Zachariasen var borgmester 2005–2008. Han genopstillede ikke i 2008, og blev afløst af Kim Durhuus. I 2012 genopstillede Heðin Zachariassen dog, blev valgt til borgmester og opnåede genvalg som borgmester i 2016 for perioden 1. januar 2017 til 31. december 2020.

Zachariasen var indvalgt i Lagtinget fra Norðurstreymoy 2002–2008, og mødte fast som suppleant for Jørgen Niclasen i perioden 2008–2011. Zachariasen var indenrigsminister i Jóannes Eidesgaards første regering 2007–2008. Han møder som fast suppleant for Jørgen Niclasen fra 2019-2023.

Han har været arbejdsformand i det fælleskommunale renovationsselskab IRF, og blev medejer og daglig leder ved glassfabrikken Atlanticpane i Kollafjørður i 2006. I 2008 stiftede Zachariasen eget busselskab SP/F HZ Bussar, som blandt andet driver skolekørslen i Sunda kommuna og er del af et konsortium som driver bybusserne i Tórshavnar kommuna.

Referencer 

Politikere fra Fólkaflokkurin
Borgmestre fra Færøerne
Lagtingsmedlemmer fra Færøerne
Indenrigsministre fra Færøerne
Personer fra Strømø
Armidale

Armidale er en by i New South Wales i Australien. Byen blev grundlagt i 1849 og havde i 2016 en befolkning på 23.352.

Referencer

Eksterne henvisninger 

Byer i New South Wales
Cessnock (New South Wales)

Cessnock er en by i New South Wales i Australien. Byen blev grundlagt i 1826  og havde i 2016 en befolkning på 21.725.

Referencer

Eksterne henvisninger 

Byer i New South Wales
Goulburn (New South Wales)

Goulburn er en by i New South Wales i Australien. Byen blev grundlagt i 1833 og havde i 2016 en befolkning på 22.890.

Referencer

Eksterne henvisninger 

Byer i New South Wales
Grafton (New South Wales)

Grafton er en by i New South Wales i Australien. Byen blev grundlagt i 1851 og havde i 2016 en befolkning på 18.668.

Referencer

Eksterne henvisninger 

Byer i New South Wales
Griffith (New South Wales)

Griffith er en by i New South Wales i Australien. Byen blev grundlagt i 1916 og havde i 2015 en befolkning på 27.345.

Eksterne henvisninger 

Byer i New South Wales
Lithgow (New South Wales)

Lithgow er en by i New South Wales i Australien. Byen blev grundlagt i 1870 og havde i 2011 en befolkning på 11.143.

Eksterne henvisninger 

Byer i New South Wales
Maitland (New South Wales)

Maitland er en by i New South Wales i Australien. Byen blev grundlagt i 1820 og havde i 2011 en befolkning på 67.132.

Referencer

Eksterne henvisninger 

Byer i New South Wales
Nowra (New South Wales)

Nowra er en by i New South Wales i Australien. Byen blev grundlagt i 1852 og havde i 2010 en befolkning på 34.479.

Eksterne henvisninger 

Byer i New South Wales
Queanbeyan

Queanbeyan er en by i New South Wales i Australien. Byen blev grundlagt i 1838 og havde i 2011 en befolkning på 37.991.

Eksterne henvisninger 

Byer i New South Wales
Tamworth (New South Wales)

Tamworth er en by i New South Wales i Australien. Byen blev grundlagt i 1850 og havde i 2016 en befolkning på 41.006.

Referencer

Eksterne henvisninger 

Byer i New South Wales
Dubbo

Dubbo er en by i New South Wales i Australien. Byen blev grundlagt i 1849 og havde i 2011 en befolkning på 32.327.

Eksterne henvisninger 

Byer i New South Wales
Caloundra (Queensland)

Caloundra  er en by i Queensland i Australien. Byen blev grundlagt i 1839 og havde i 2011 en befolkning på 41.293.

Eksterne henvisninger 

Byer i Queensland
Gladstone (Queensland)

Gladstone er en by i Queensland i Australien. Byen blev grundlagt i 1847 og havde i 2006 en befolkning på 28.808.

Refererncer

Eksterne henvisninger 

Byer i Queensland
Ung fyri Miðflokkin

Ung fyri Miðflokkin (UfM) er ungdomsorganisation for det kristendemokratiske part på Færøerne, Miðflokkurin. Partiet blev grundlagt igen i 5. oktober 2010, og har siden da været aktive i den almenne politiske debat. Partiet følger generelt den idealogiske linje hos moderpartiet og den kristendemokratiske ideologi, særlige interessemål er: modstand mod homoseksuelt ægteskab, modstand mod abort, øgelse af ulandsbistanden og modstand mod en mere liberaliseret alkoholpolitikk.

UfM har flere gange opstillet adskillege medlemmer til kommunal- og lagtingsvalget.

UfM er medlem af den nordiske paraplyorganisation for kristendemokrater, KDUN.

Eksterne henvisninger 
 Ledelsen i UfM

Politiske ungdomsorganisationer fra Færøerne
Maryborough (Queensland)

Maryborough  er en by i Queensland i Australien. Byen blev grundlagt i 1847 og havde i 2011 en befolkning på 21.777.

Eksterne henvisninger 

Byer i Queensland
Mount Isa

Mount Isa er en by i Queensland i Australien. Byen blev grundlagt i 1923 og havde i 2015 en befolkning på 21.821.

Referencer

Eksterne henvisninger 

Byer i Queensland
Charters Towers (Queensland)

Charters Towers   er en by i Queensland i Australien. Byen blev grundlagt i 1870 og havde i 2016 en befolkning på 8.120.

Referencer

Eksterne henvisninger 

Byer i Queensland
Sosialistisk Ung

Sosialistiskt Ungmannafelag (SU), oftest kaldet Sosialistisk Ung, er ungdomsorganisation for Javnaðarflokkurin, det socialdemokratiske parti på Færøerne. Organisationen blev stiftet i 1965, og er medlem af International Union of Socialist Youth (IUSY). Formand for SU siden 2020 er Herborg Heidiardóttir Gaardlykke fra Miðvágur som efterfulgte Rói Dam Dalsgarð (2018-2020) fra Torshavn, og Karin Reginsdóttir Joensen (2017-2018) fra Torshavn, og Barbara Gaardlykke Apol (2015-2017) fra Torshavn, og Oda Kjartansdóttir Strøm (2014-2015) fra Vágur, og John av Reyni (2012-2014) fra Torshavn, Sunneva Mohr (2011-2012) fra Lambi og Bergur A. Dalsgarð (2009-10) fra Velbastaður.

Eksterne henvisninger 
 Officielt websted 

Politiske ungdomsorganisationer fra Færøerne
Bill Condon

William "Bill" Condon (født 22. oktober 1955) er en amerikansk filminstruktør og manuskriptforfatter. Han er bedst kendt for filmene Gods and Monsters, Chicago, Kinsey, Dreamgirls og de sidste to film i Twilight-filmserien; The Twilight Saga: Breaking Dawn - Part 1 og del to.

Udvalgt filmografi

Eksterne henvisninger 
 

Filminstruktører fra USA
Manuskriptforfattere fra USA
Personer fra New York City
Eragon (film)

Eragon er en britisk-amerikansk fantasy-eventyrfilm fra 2006 instrueret af Stefen Fangmeier. Filmen er løst baseret på Christopher Paolinis roman af samme navn.

Filmen havde premiere i hele verden mellem d. 13. og d. 15. december, og blev distribueret af 20th Century Fox. Det var den tiende dårligst anmeldte film i 2006 på filmsiden Rotten Tomatoes, og den 31. bedst indbringende film i USA dette år. The film was released for home entertainment on March 20, 2007.

Medvirkende 
 Edward Speleers som Eragon
 Jeremy Irons som Brom
 Sienna Guillory som Arya
 Robert Carlyle som Durza
 John Malkovich som Galbatorix
 Garrett Hedlund som Murtagh
 Alun Armstrong som Garrow
 Christopher Egan som Roran
 Gary Lewis som Hrothgar
 Djimon Hounsou som Ajihad
 Rachel Weisz som Saphira, stemme
 Richard Rifkin som Horst
 Steve Speirs som Sloan
 Joss Stone som Angela
 Caroline Chikezie som Nasuada

Referencer

Eksterne henvisninger 
 

Film fra 2006
Fantasyfilm fra USA
Eventyrfilm fra USA
Fantasyfilm fra Storbritannien
Eventyrfilm fra Storbritannien
Film baseret på bøger
Drager på film
KHL 2015-16

KHL 2015-16 var den 8. sæson af ishockeyligaen KHL. Turneringen havde, ligesom den foregående sæson, deltagelse af 28 hold og blev indledt med et grundspil, hvor holdene hver spillede 60 kampe. Herefter gik otte hold fra hver konference videre til slutspillet om Gagarin-pokalen.

Finalen om Gagarin-pokalen blev vundet af HK Metallurg Magnitogorsk med 4-3 i kampe over det tidligere storhold HK CSKA Moskva, som var i sin første mesterskabsfinale siden 1992. Den afgørende kamp blev spillet i Moskva den 19. april 2016, hvor udeholdet sikrede sig Gagarin-pokalen for anden gang ved at vinde kampen med 3-1.

Hold 

Ligaen havde deltagelse af de samme 28 hold som sidste sæson, bortset fra at Atlant Moskovskaja Oblast var blevet erstattet med Spartak Moskva. Holdene var inddelt i to konferencer, øst og vest, med 14 hold i hver. Hver konference var yderligere inddelt i to divisioner med syv hold i hver.

Vest-konferencen

Øst-konferencen

Stillinger og resultater

Grundspil

Format 

Hvert hold spillede 60 kampe i grundspillet fordelt på:
 24 kampe mod de andre seks hold i samme division (to hjemme- og to udekampe mod hvert hold).
 14 kampe mod de syv hold i den anden division i samme konference (en hjemme- og en udekamp mod hvert hold).
 14 kampe mod holdene i den anden konference (syv hjemme- og syv udekampe).
 Fire ekstra kampe mod hold fra egen konference og fire ekstra kampe mod hold fra den anden konference, programlagt under hensyntagen til regionale og logistiske aspekter.

Der blev uddelt point efter IIHF's trepointsystem:
 Sejr i ordinær spilletid gav 3 point.
 Sejr i forlænget spilletid eller straffeslagskonkurrence gav 2 point.
 Nederlag i forlænget spilletid eller straffeslagskonkurrence gav 1 point.
 Nederlag i ordinær spilletid gav 0 point.

I hver konference gik de to divisionsvindere videre til slutspillet om Gagarin-pokalen sammen med de seks bedste af resten af holdene i konferencen.

Vestkonferencen

Østkonferencen

Slutspil 

Slutspillet havde deltagelse af otte hold fra hver konference og afvikledes som en cupturnering, hvor alle opgør blev spillet bedst af syv kampe. I hver konferences seededes de otte hold fra 1 til 8. De to divisionsvindere blev seedet som nr. 1 og 2, mens de resterende seks hold blev seedet som nr. 3-8. I hver runde spillede det højst seedede tilbageværende hold mod det laveste seedede hold osv. Vinderne af de to konferencefinaler mødtes i finalen om Gagarin-pokalen.

Alle klokkeslæt er angivet i Moskva-tid (UTC+3).

Hold og seedninger

Konferencekvartfinaler 

Vestkonferencen

Østkonferencen

Konferencesemifinaler 

Vestkonferencen

Østkonferencen

Konferencefinaler 

Vestkonferencen

Østkonferencen

Finale om Gagarin-pokalen

Kilder / eksterne henvisninger 
KHL

Noter 

Sæsoner i KHL
Ishockey i 2015
Ishockey i 2016
Framsøkin Ung

Framsøkin Ung (Færørsk: Progressiv Ungdom, forkortet FU) er politisk ungdomsorganisation for det liberale politiske parti Framsókn på Færøerne. Som moderpartiet er Framsøkin Ungdómur separatistisk over for Danmark, progressivt, markedsliberalt og reformorienteret. Ungdomsorganisationen er  politisk og økonomisk uafhængigt.

Fem måneder efter moderpartiet blev Framsøkin Ungdómur stiftet ved et møde på Gamla Apotekið i Tórshavn den 12. august 2011, og Harriet Olafsdóttir Davidsen, Jógvan Elias O. Davidsen og Hans A. Norðfoss blev valgt som henholdsvis formand, kasserer og sekretær.

Valg og Kandidater

Kommunevalget 2012 
Ved kommunevalget 2012 stillede ungdomsorganisationen tre kandidater til valget: Ólavur í Búrstovu, Harriet Olafsdóttir Av Gørðum og Ríkin Napoleon Djurhuus. Ingen af dem blev dog valgt.

Lagtingsvalget 2015 
På lagtingsvalget 1. september 2015 stillede Framsókn ungdomsorganisationens formand, Bjarni Kárason Petersen, op til lagtingvalg. upp á lista floksins, Bjarni Kárason Petersen fik 135 personlige stemmer og blev efter koalitionsforhandlingerne lagtingssuppleant for Framsókn i valgperioden 2015-2019. Framsøkin Ung har derfor regelmæssigt repræsentation i lagtinget og er den eneste ungdomspolitiske organisation på Færøerne, der har det.

Kommunuvalget 2016 
Framsøkin Ung har en kandidat til kommunevalget 2016. Aleksandur Leitistein Olsen stiller op Thorshavns byråd, og valget afholdtes den 8. November 2016

Nordisk Samarbejde 
Framsøkin Ung repræsenteres hvert år på Ungdomens Nordiska Råds session, hvor de repræsenteres af paraplyorganisationen Nordens Liberale Ungdom. I denne sammenhæng har de været med til at skrive og vedtage følgende resolutioner, der vedrører færørsk politik:
 Anerkendelse af Færøernes ret til grindefangst
 Selvstændig medlemskab i det nordiske samarbejde (indlemmelse í Helsingfors-traktaten)
 Anerkendelse det færøske folks ret til egen forfatning

Formænd siden år 2011

Bestyrelser siden 2011

Referencer

Eksterne henvisninger 
 

Politiske ungdomsorganisationer fra Færøerne
Etableret i 2011
Unga Samband

Ungmannafelagið Samband, sædvanligvis kaldet Unga Samband, er ungdomsorganisation for det borgerlige unionistparti på Færøerne, Sambandsflokkurin. Selv om Sambandsflokkurin har eksisteret siden 1906, blev der ikke taget initiativ til at oprette en ungdomsorganisation før en arbejdsgruppe blev nedsat  4. oktober 1979. Organisationen blev officielt stiftet på et møde på Hotel Hafnia i Tórshavn den 16. januar 1980. Snorri Haldórsson blev valgt til første formand.

Eksterne henvisninger 
 Officiel hjemmeside

Politiske ungdomsorganisationer fra Færøerne
Etableret i 1980
Jógvan við Keldu

Jógvan við Keldu ( født 30. januar 1944 i Klaksvík) er en færøsk forretningsmand og politiker (FF).

Han blev første gang indvalgt i kommunalbestyrelsen i Klaksvík i 1971, og sad som borgmester med støtte fra Fólkaflokkurin, Sambandsflokkurin og Kristiligi Fólkaflokkurin 1981–1988 og 1993–2001. Han var valgt til Lagtinget fra Norðoyar 1988–1990 og 1998–2008. Han var medlem af Lagtingets delegation til Nordisk Råd i årene 1989 og 1998–2004. I en tale i Nordisk Råd i 2006 foreslog Jógvan við Keldu, at alle i Norden skulle lære sig svensk som andetsprog, for at forhindre at skandinaverne i fremtiden kun kan tale engelsk med hinanden.

Efter lagtingsvalget i 2004 gik Fólkaflokkurin i koalition med det socialdemokratiske Javnaðarflokkurin og det borgerlige Sambandsflokkurin. I Jóannes Eidesgaards første regering blev Jógvan við Keldu indenriksminister. Den 1. devember 2005 blev han presset af sit parti til at afgå. Han opstillede ikke til genvalg til Lagtinget i 2008.

Jógvan við Keldu gik i lære indenfor handel og kontor hos Rósing Rasmussen i Runavík 1960–1961 og J.F. Kjølbro i Klaksvík 1961–1964. Han drev egen handelsvirksomhed i Klaksvík 1964–1980, 1989–1992 og igen fra 2002. Han var bestyrelsesmedlem for Klaksvíkar Sjúkrahús 1977–1984, herunder bestyrelsesformand 1981–1984.

Han er far til kommunalpolitikeren Gunvá við Keldu.

Referencer

Eksterne henvisninger 

 Jógvan við Keldus hjemmeside 
 Jógvan við Keldu hos Lagtinget

Erhvervsfolk fra Færøerne
Borgmestre fra Færøerne
Politikere fra Fólkaflokkurin
Lagtingsmedlemmer fra Færøerne
Indenrigsministre fra Færøerne
Personer fra Klaksvik
Ivan Johannesen

Ivan Johannesen (født 28. juni 1934 i Miðvágur, død 18. april 2012) var en færøsk skibsreder og politiker (SB).


Baggrund og erhvervskarriere 
Han var uddannet mekaniker fra 1951, videreuddannede sig siden i tekniske fag og arbejdede som maskinist indenfor den færøske fiskeflåde 1955–1977. Han var derefter skipper og skibsreder indtil 1978 og heltidsbeskæftiget som skibsreder fra 1991. Johannesen var medlem af tilsynsrådet og bestyrelsen i kraftselskabet SEV 1971–1989, heraf bestyrelsesformand 1981–1985.

Politisk arbejde 
Politisk begyndte Johannesen som kommunalbestyrelsesmedlem i Miðvágs kommuna 1970–1974. Han var valgt til Lagtinget fra Vágar 1978–1988 og 1994–1998, og var formand for Lagtingets finansudvalg fra 1980. Johannesen var finans-, havbrugs- og kommunalminister i Jógvan Sundsteins anden regering 1989–1991, fiskeri- og opdrætsminister i Edmund Joensens første regering 1994–1996 samt erhvervs-, opdræts- og landbrugsminister i Edmund Joensens anden regering 1996–1998.

Som finansminister under den store finanskrise i 1990erne måtte Johannesen skære kraftigt i de offentlige budgetter og øge skatterne betydeligt, og han har udtalt, at han personlig blev hjulpet gennem dette af sin kristne tro. I 1995, som fiskeriminister, gav han klartegn til at fiskeflåden kunne fiske langt over torskekvoterne for at modvirke den økonomiske nedgang. Samme år udtalte han, at han ville være "politisk død" om han godtog Norges tilbud med hensyn til sildekvoten for 1996, og mente at færøske trawlere burde kunne bruge deres kvote i Vestfjorden og Ofoten.

Det blev også afsløret i 1995, at færøskejede trawlere i Smuthullet havde fået olie på kredit mod at Statoil fik pant i torskefangsterne sommeren 1994. Johannesen mente, at færøske myndigheder ikke havde ansvar for dette, men at kvotene i så fald skulle reduceres. I 1996 underskrev fiskeriministrene Johannesen og Jan Henry T. Olsen en aftale som gjorde, at Norge og Færøerne ville modarbejde landing af fisk fra Smuthullet, som var fanget af fartøjer uden kvoter, som led i bekæmpelsen af ureguleret fiskeri.

Referencer

Litteratur 
 Løgtingið 150 – Hátíðarrit, bind 2 (2002), s. 304. (PDF )

Skibsredere fra Færøerne
Politikere fra Sambandsflokkurin
Finansministre fra Færøerne
Erhvervsministre fra Færøerne
Kommunalministre fra Færøerne
Landbrugsministre fra Færøerne
Fiskeriministre fra Færøerne
Personer fra Vågø
Søfolk fra Færøerne
Kvinnulistin

Kvinnulistin (dansk: Kvindelisten) var en valgliste i Vestmanna kommuna på Streymoy på Færøerne. Den var en del af en bølge af kvindelister som opstillede til valg i flere kommuner i 1992, og opnåede særskilt stor succes med to borgmestre i tre valgperioder med Maria Hansen (1993–1997) og Gunn Joensen (1997–2005). Kvinnulistan opnåede rent flertal i alle de tre valgperioder den havde borgermesteren, med 5 af 7 i 1993–1997, 4 af 7 i 1997–2001 og 2001–2005. Kvinnulistan led nederlag ved valget i 2004, og havde en repræsentant i 2005–2009. Ved valget i november 2008 opstillede Kvinnulistan ikke, men flere tidligere medlemmer blev valgt på andre lister.

Litteratur 
Beinta í Jákupsstovu og Eli Kjersem: Rekruttering av færøyske kommunepolitikere. Høgskolen i Molde, 2005. S. 34–35. (PDF )

Tidligere politiske partier på Færøerne
Kvindepartier
Etableret i 1992
Framsóknarflokkurin

For det islandske parti, se Framsóknarflokkurinn
Framsóknarflokkurin (dansk: Fremskridtspartiet) var et politisk parti på Færøerne.

Partiet blev dannet da en gruppe omkring Adolf Hansen - primært fra hans tidligere parti Fiskivinnuflokkurin - brød ud fra Kristiligi Fólkaflokkurin i 1986. Framsóknarflokkurin stillede til valg for første og sidste gang ved lagtingsvalget 1988, og fik ingen repræsentation. Alligevel blev Karolina Petersen fra Framsóknarflokkurin social- og kommunalminister i Atli Dams femte regering fra 1988 til 1989.

Tidligere politiske partier på Færøerne
Etableret i 1986
Hin Føroyski Flokkurin

Hin Føroyski Flokkurin (dansk:Det færøske parti) var et politisk parti på Færøerne.

Partiet blev ledet af lektor Ólavur Christiansen, og opstillede ved lagtingsvalget i 1994. Hin Føroyski Flokkurin fik 616 stemmer (2,4 %) og ingen mandater i Lagtinget. Partiet ønskede at afskaffe hjemmestyret og fuldstændig genintegrere Færøerne i Danmark.

Referencer 

Tidligere politiske partier på Færøerne
Etableret i 1994
Frælsisfylkingin

Frælsisfylkingin (Dansk: Frihedsfronten) var et separatistisk politisk parti på Færøerne. Partiet opstillede til lagtingsvalget i 1994, men fik kun 1,9 procent af stemmene, og dermed ingen mandater i Lagtinget.

Tidligere politiske partier på Færøerne
Etableret i 1994
Loysingarflokkurin

Loysingarflokkurin (dansk: Løsrivelsespartiet) var et politisk parti på Færøerne. Det opstillede til lagtingsvalgene i  1932 og 1940, og fik henhenholdsvis 0,2 og 1,6 procent af stemmerne, og dermed ingen mandater i Lagtinget. Blandt kandidaterne var fagforeningslederen Andrea Árting, der opstillede for partiet i Suðurstreymoy i 1940. Partiets vigtigste mål var færøsk løsrivelse fra Danmark.

Tidligere politiske partier på Færøerne
Etableret i 1932